Anizometropska ambliopija
<s>Anizometropska ambliopija je stanje u binokularnom vidu u kome je potisnuta slika
sa većom refrakcione greškom jednog oka u odnosu na drugo, različite refrakcijske snagu, tako da se svetlosni zrak nejednako prelama na oba oka.</s><s>Ambliopija kod anizomiopije je ređa nego kod anizohipermetropije jer miopno oko može služiti za gledanje na blizinu dok anizohipermetropno oko slabije vidi i na daljinu i na blizinu.</s><s>Kod anizomiopije do 6 dioptrija retko nastaje ambliopija, naročito težeg stepena dok je kod anizohipermetropije dovoljna razlika u refrakcije od 1 dioptrije da bi se razvila ambliopija.</s>

<s>Anizometropija sa aniziekonijom može da bude optička, kada je posledica poremećene prelomne
moći oka u bilo kom delu optičkog sistema ili anatomska kada se radi o nejednakom broju i
rasporedu senzitivnih elemenata u predelu makule.</s><s>Najčešće se radi o optičkoj anizometropiji.</s>

<s>Terminologija 
Anizometropija 
Je stanje u kojem oči imaju različitu refrakcijsku snagu, tako da se svetlosni zrak nejednako prelama na oba oka.</s><s>Javlja se kod različitih stanja poput kratkovidosti, dalekovidosti ili antimetropije (gde je jedno oko kratkovido, a drugo dalekovidno).</s><s>Različita refrakcijska stanja dovode do različitih smetnji kao što su dvoslike i astenopija .</s><s>Ambliopija
Slabovidost (ambliopija) predstavlja jednostrano ili, ređe, obostrano smanjenje vidne oštrine.</s><s>U zavisnosti od vremena kada je započeto lečenje, slabovidost je u celosti ili delimično reverzibilna.</s><s>Glavni uzorci koji onemogućavaju razvoj normalne vidne funkcije u najranijem detinjstvu i dovode do ambliopije su: strabizam, anizometropija i vizuelna deprivacija.</s><s>Ambliopija je razvojni poremećaj, a ne organska bolest oka (iako organska bolest može podstaknuti razvoj ambliopije koja zaostaje i nakon njenog izlečenja).</s><s>Deo mozga koji prima vidne infomacije od zahvaćenog oka nije adekvatno stimulisan što ima za posledicu njegov napravilan razvoj.</s>

<s>Značaj 
Značaj anizometropska ambliopije se ogleda u tome što može naneti štetu samom razvoju binokularnog vida kod novorođenčadi i dece i time stvoriti velike razlike u samoj jasnoći vida.</s><s>Kod slabovidnosti na jednom oku mozak suprimira vid na zamućenom oku, i nastaje stanje poznato kao „lenjo oko”.</s>

<s>Visina anizometropije u ovom poremećaju je od posebnog značaja i to više zbog razlike u refrakcije nego pojedinačna refrakcioneanomalije oba oka.</s><s>Anizeikonija je uzrok nastanka smetnji binokularne funkcije zbog čega nastaje ambliopija i razne forme strabizma.</s>

<s>Takođe kod anizometropske ambliopije mora se imati u vidu da je pojava anizometropija kod nedonošene dece učestalija.</s>

<s>Epidemiologija 
U jednoj studiji gotovo 6% dece od 6 do 18 godina imalo je anizometropiju.</s><s>Incidenca ambliopije normalne populacije iznosi oko 2-6%.</s>

<s>Studija koju su sproveli Atebo i saradnici pokazuje da je ovaj poremećaj prisutan kod 3,2% odraslih osoba, zbog: 
 anizometropije u 50% slučajeva,
 strabizma u 19% slučajeva, 
 strabizma i anizometropije u 27% slučajeva,
 deprivacije vida u 4% slučajeva.</s>

<s>Patofiziologija 
Kod anizometropske ambliopije (slabovidosti) jedno oko ima normalan ili malo smanjen vid, a drugo oko je ambliopno, ili što je ređi slučaj oba oka su ambliopna.</s><s>Glavni uzorci koji onemogućavaju razvoj normalne vidne funkcije i dovode do ambliopije u najranijem detinjstvu su: strabizam, anizometropija i vizuelna deprivacija.</s>

<s>Reč ambliopija upotrebljava se u širem smislu, za svaku slabovidost pa i za onu usled organskih promena.</s><s>Kada organske promene ne mogu da objasne ili nemogu dovoljno da objasne slabost oštrine vida govorimo o funkcionalnoj ambliopija.</s>

<s>Postoje organska i funkcionalna ambliopija.</s><s>Organska ambliopija nastaje zbog oboljenja ili anomalije oka.</s><s>Funkcionalna ambliopija je smanjen vid na oku bez vidljivih promena na samom oku (providnim optičkim medijima i očnom dnu).</s><s>Pri tome ne postoji ni narušenost integriteta optičkih ili vidnih puteva.</s><s>Optički put počinje od očne jabučice kao očni živac i pruža se do kore mozga u potiljačnom režnju.</s>

<s>Refrakcijska ambliopija može biti:
 Hipermetropna pa govorimo o anizohipermetropiji 
 Miopska pa govorimo o anizomiopiji.</s><s>Sferna ili astigmatska.</s><s>Refrakcija je na oba oka hipermetropska ili miopska ali uvek je izraženija na jednom oku.</s><s>Jedno oko može biti i emetropno, a drugo ametropno (hipermetropno, miopno).</s><s>Na mrežnjači se stvara nejasna slika oka sa većom refrakcijskom anomalijom, tako da se slika predmeta u binokularnom vidu potiskuje.</s><s>Ambliopjija je manje izražena kod miopije nego kod hipermetropije i astigmatizma.</s>

<s>Danas se tačnim ispitivanjem mogu razlikovati dva tipa anozimetropske ambliopije, i po Banksu to su tip A i tip B.
Tipovi anizometropske ambliopije po Banksu.</s>

<s>Terapija 
U lečenju anizometropske ambliopije ordiniraju se naočare ili kontaktna sočiva, tako da se vidna oštrina može postepeno poboljšavati nakon dužeg nošenja korektivnih sočiva.</s><s>Naravno, ni jedan način korekcije ne „konstruiše” vid, već samo koriguje grešku u prelamanju.</s><s>Ukoliko postoji očuvan vidni potencijal, slabovidost se može delom smanjiti.</s>

<s>Ako se vid ne poboljša, nošenja korektivnih sočiva, preporučuje se primena okluzija vodećeg oka 1-2 časa na dan, uz eventualno ukapavanje atropin u vodeće oko.</s><s>Totalna i stalna okluzija oka se ne preporučuju jer može prekinuti fuziju i uzrokovati strabizam.</s>

<s>U slučajevima anizomiopije koja često ostaje neprepoznata do polaska u školu, rezultati započetog lečenja su manje uspešni.</s><s>U tom smislu rani odabir predškolske dece neophodan je za dobar ishod lečenja.</s>

<s>Prevencija i prognoza 
S obzirom da je senzibilnost za nastanak anizometropske ambliopije najveća u periodu od rođenja do druge godine starosti deteta, neophodno je da se što ranije otkrije i leči.</s><s>Zbog toga se preporučuje se selektivni skrinig rizične dečije populacije u periodu do dve godine starosti, a celokupne do četvrte godine starosti.</s><s>Što se pre započne sa terapijom anizometropske ambliopije period lečenja je kraći, a vidna prognoza bolja.</s>

<s>Izvori</s>

<s>Literatura 
 American Academy of Ophthalmology.</s><s>Amblyopia.</s><s>In: Basic and Clinical Science Course: Pediatric Ophthalmology and Strabismus.</s><s>1997: 259-65.</s><s>Bruce A, Pacey IE, Bradbury JA, Scally AJ, Barrett BT.</s><s>Bilateral Changes in Foveal Structure in Individuals with Amblyopia.</s><s>Ophthalmology.</s><s>2012 Sep 29. 
 von Noorden GK.</s><s>Binocular Vision and Ocular Motility: Theory and Management.</s><s>1996. 216-54.</s><s>Lempert P. Retinal area and optic disc rim area in amblyopic, fellow, and normal hyperopic eyes: a hypothesis for decreased acuity in amblyopia.</s><s>Ophthalmology.</s><s>2008 Dec. 115(12):2259-61.</s><s>Daw NW.</s><s>Critical periods and amblyopia.</s><s>Arch Ophthalmol.</s><s>1998 Apr. 116(4):502-5. 
 Kirschen DG.</s><s>Understanding Sensory Evaluation.</s><s>In: Rosenbaum AL, Santiago AP, eds.</s><s>Clinical Strabismus Management: Principles and Practice.</s><s>1999: 22-35.</s><s>McNamara D. Laser scanner tops comparison of preschool vision screens.</s><s>Medscape Medical News.</s><s>April 15, 2013.</s><s>Available at www.medscape.com Accessed: April 22, 2013.</s><s>Lin LK, Uzcategui N, Chang EL.</s><s>Effect of surgical correction of congenital ptosis on amblyopia.</s><s>Ophthal Plast Reconstr Surg.</s><s>2008 Nov-Dec.</s><s>24(6):434-6. 
 Flynn JT.</s><s>Amblyopia: its treatment today and its portent for the future.</s><s>Binocul Vis Strabismus Q. 2000 Summer.</s><s>15(2):109</s>

<s>Spoljašnje veze</s>

<s>eMedicine 
 Optometrists Network</s>

<s>Očne bolesti
Oftalmologija</s>

